label_title: Majstrovstvá sveta vo volejbale mužov 2010
label_desc: Majstrovstvá sveta vo volejbale mužov 2010 boli v poradí 17. Majstrovstvá sveta vo volejbale mužov, ktoré organizuje Medzinárodná volejbalová federácia (FIVB). Konali sa od 25. septembra10. októbra 2010 v desiatich talianskych mestách: Ancona, Catania, Florencia, Miláno, Modena, Reggio Calabria, Rím, Terst, Turín a Verona, za účasti 24 tímov. Nováčikom turnaja nebol nikto, ale po 28 rokoch sa na ňom predstavilo družstvo Mexika. Taliansko organizovalo svetový šampionát mužov druhýkrát, keď predtým hostilo turnaj v roku 1978. Svoj tretí titul získala Brazília, ktorá vo finále zvíťazila nad Kubou. Bronzové Srbsko získalo pri svojom druhom štarte medailu z MS.